Diari Oficial de la Generalitat Valenciana


Sumari del DOGV 8054, del 02-06-2017 (2017/4188)

Convocatòria d'Assemblea General ordinària.
-------------------------------------------

### Dades del document

Número de DOGV
:   8054

Data del DOGV
:   02-06-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/4188


Organisme emissor
:   Caixa Rural la Vall San Isidro, COOP Crèd. V.

Tipus de document
:   Convocatòria

Convocatòria d'Assemblea General ordinària. [2017/4188]  
En compliment de l'acord adoptat pel Consell Rector d'aquesta entitat i de conformitat amb l'establit legalment i estatutàriament, es convoquen tots els socis de la Caixa Rural La Vall San Isidro, Cooperativa de Crèdit Valenciana per a celebrar Assemblea General ordinària, al domicili social d'aquesta, situat a la Vall d'Uixó, avinguda del Cor de Jesús, número 1, el pròxim dia 22 de juny de 2017, a les 21.30 hores en primera convocatòria i a les 22.00 hores en segona, a fi de tractar dels distints punts del següent  
  
Ordre del dia  
1. Examen i aprovació, si escau, dels comptes anuals de l'entitat corresponents a l'exercici tancat a 31.12.2016 (balanç, comptes de pèrdues i guanys, estat de fluxos d'efectiu, estat de canvis de patrimoni net i la memòria) així com l'informe de gestió i l'informe d'auditoria, i la gestió del Consell Rector.  
2. Proposta sobre distribució dels excedents de l'exercici.  
3. Aprovació, si és procedent, de la liquidació del pressupost d'ingressos i despeses del Fons de Formació i Promoció Cooperativa de l'exercici 2016, i Pla d'inversions i despeses d'aquest per a l'exercici 2017. Facultar, si és procedent, el Consell Rector perquè puga disposar del Fons de Formació i Promoció Cooperativa respecte del pressupost de l'exercici 2018 fins a la celebració de la pròxima Assemblea General.  
  
4. Proposta de modificació d'estatuts després de la modificació realitzada en la passada Assemblea General i les observacions rebudes de l'Institut Valencià de Finances, amb l'objectiu d'adaptar-los a la legislació vigent.  
5. Autorització de l'Assemblea General al Consell Rector per a l'adquisició d'aportacions de capital pròpies, pel termini i la quantitat màxima legalment establides.  
6. Proposta de nomenament d'auditors per a la verificació dels comptes anuals de l'entitat.  
7. Ratificació de l'acord del Consell Rector sobre la constitució de l'Associació Valenciana de Cooperatives de Crèdit.  
8. Delegar i habilitar el Consell Rector per a elevar a instrument públic els acords de l'Assemblea General que exigisquen tal formalitat o hagen d'inscriure's en els registres públics, així com per a executar els dits acords, i facultar-lo per a la interpretació, aplicació i desenvolupament dels que ho necessiten.  
9. Suggeriments i preguntes al Consell Rector en relació amb els assumptes expressats en la convocatòria.  
10. Decisió sobre aprovació de l'acta. Designació de socis a aquest efecte.  
  
La Vall d'Uixó, 26 d'abril de 2017.- La presidenta del Consell Rector: María Lourdes Falcó Segarra.  
  
  
Notes  
Documentació: d'acord amb el que disposa l'article 10, lletra b, dels estatuts socials de l'entitat, els comptes anuals, la memòria escrita de les activitats de la Cooperativa, o informe de gestió, l'informe d'auditoria i la resta de documents i propostes d'acord sobre els quals ha de decidir l'Assemblea es troben a disposició dels socis al domicili social i en qualsevol de les oficines de l'entitat.  
Modificació estatutària: així mateix i de forma expressa es fa constar que es troba a disposició dels socis l'informe justificatiu del Consell Rector sobre la proposta de modificació d'estatuts, així com el nou text estatutari que se sotmetrà a l'aprovació de l'Assemblea.  
Règim de consultes i horari: fins al dia de la celebració de l'Assemblea inclusivament, i durant l'horari d'oficines, excepte els dies inhàbils.  
Els socis que ho sol·liciten per escrit tindran dret a rebre, gratuïtament, còpia d'aquests documents amb antelació a la celebració de l'Assemblea.